***Grand Theft Auto V*** (eller **GTA V**) er et tredjepersonsskytespill utviklet av Rockstar North, og utgitt av Rockstar Games. Det er det femte spillet i Grand Theft Auto-serien, og den første store lanseringen siden *GTA IV* i 2008. PEGI har gitt spillet aldersgrensen 16.

GTA V er satt i en åpen verden i sørlige California, hvor den fiktive byen Los Santos, basert på Los Angeles, er spillets hovedby. Byen er den samme som i spillet *San Andreas*, men den bærer lite grafisk likhet. Noen steder er tatt med for å minnes forgjengeren, blant annet *Grove Street* hvor San Andreas hovedperson Carl Johnson bodde. Enkeltspiller-modus lar spilleren kontrollere tre karakterer: Michael De Santa, Trevor Philips og Franklin Clinton. Tre kriminelle hvis historier henger sammen når de gjennomfører oppdrag. Enkelte oppdrag kan gjennomføres med bare en karakter. Men andre oppdrag krever to eller tre karakterer. Spilleren kan bytte karakter automatisk i løpet av oppdrag for å fullføre spesifikke mål. I flerspiller-delen av spillet kan man bruke en selvlaget figur. Spillet har vært utgitt på Sonys konsoller PS3, PS4 og PS5, i motsetning til Playstation 2, som hadde tre forskjellige spill i GTA-serien.

Hver karakter kan bruke en smarttelefon for å kontakte venner, starte aktiviteter, og få tilgang til internett i spillet. Internett lar spilleren handle med aksjer, via et aksjemarked. Spilleren kan også kjøpe forskjellige eiendommer som garasje eller forskjellige bedrifter, oppgradere våpen eller kjøretøy. Spillere kan også besøke for eksempel kino eller strippeklubb. Spillere kan også tilpasse utseendet ved å kjøpe forskjellige antrekk, hår-klipp eller tatoveringer.

Spilleren kan gå til nærkamp, eller forskjellige skytevåpen og eksplosiver for å bekjempe motstandere. I tillegg kan man løpe, hoppe, svømme eller kjøre ulike kjøretøy for å navigere over hele kartet. Hvis spilleren blir skadd kommer en helse-måler gradvis synke, og havner automatisk på sykehus når helse-måleren når null. Hvis spilleren begår forbrytelser, dukker politiet opp. Antall «stjerner» indikerer hvor aktivt politiet går etter spilleren. Fem stjerner er det aller høyeste nivået, hvor politi-helikopter og SWAT-team forsøker å drepe spilleren.

Spillet ble offisielt kunngjort 25. oktober 2011. Den første traileren ble publisert 2. november 2011, og det tok et år før den andre traileren ble utgitt, 14. november 2012. Spillet ble lansert 17. september 2013.

Handling
--------

I 2004 deltok Michael Townley, Trevor Philips og Brad Snider i et mislykket ran i Ludendorff, North Yankton, som resulterte i at alle tre ble antatt å være drept. Ni år senere bor Michael sammen med familien sin i byen Los Santos, under aliaset Michael De Santa, etter å ha inngått en hemmelig avtale med Federal Investigation Bureau (FIB) agent Dave Norton om å holde seg skjult. Over hele byen arbeider gjeng-medlem Franklin Clinton for en korrupt armensk bil-selger. De to blir senere venner.

Når Michael oppdager sin utro kone med tennis-trener, jager han og Franklin treneren til et herskapshus - som Michael ødelegger i raseri. Eieren av herskapshuset, narko-baron Martin Madrazo, krever erstatning. Michael vender tilbake til sitt kriminelle liv for å skaffe pengene, og verver Franklin som medskyldig. Med hjelp av Michaels gamle venn Lester Crest, en funksjonshemmet hacker, raner de en smykke-butikk for å betale gjelden. I mellomtiden hører Trevor, som nå bor i utkanten av Los Santos, om dette ranet og innser at dette var Michaels verk. Trevor hadde tidligere trodd at Michael ble drept i Ludendorff-ranet.

Trevor sporer straks opp Michael, og gjenforenes med ham. Franklin må også forsøke å redde sin gamle venn Lamar Davis fra en konkurrerende gangster Harold «Stretch» Joseph, som forsøker å drepe vennene. Trevor er også involvert i en konflikt mot den kriminelle motorsykkelklubben The Lost Outlaw, forskjellige latinamerikanske gjenger, rivaliserende Metamfetamin-forhandlere i Los Santos, det private sikkerhetsfirmaet Merryweather Security, og triade-leder Wei Cheng. Til slutt begynner Michael, Trevor, og de andre vennene deres å planlegge et enda større tyveri.

Kostnad og inntjening
---------------------

I dag er Grand Theft Auto V en av tidenes mest kostbare videospillproduksjoner, og skal ha kostet 265 millioner dollar. GTA V var ved utgivelsen den nest dyreste Hollywood-produksjonen, etter Pirates of the Caribbean: At World’s End.

På første salgsdag solgte spillet for 800 millioner dollar, som var ny salgsrekord. Den forrige rekorden hadde *Call of Duty: Black Ops II*, som solgte til 500 millioner dollar.

Referanser
----------

1. ↑   Steam[Hentet fra Wikidata]
2. ↑   PlayStation Store[Hentet fra Wikidata]
3. ↑   Microsoft Store[Hentet fra Wikidata]
4. ↑   Humble Store[Hentet fra Wikidata]
5. ↑   Steam, Steam-ID 271590, besøkt 1. april 2022[Hentet fra Wikidata]
6. ↑  "GTA V per PS5 e Xbox Series X/S uscirà il 15 marzo: Rockstar svela i dettagli della versione next-gen"; undertittel: Nuove informazioni anche sulla versione standalone di GTA Online; besøksdato: 9. februar 2022; publisert i: IGN; forfatternavn: Alessandro Digioia; utgivelsesdato: 4. februar 2022; verkets språk: engelsk.
7. 1 2 3   *Steam*, 1.0.0.78, 12. september 2003, Steam-ID 271590, Wikidata Q337535,
8. ↑  Grand Theft Auto trailer
9. ↑  «Grand Theft Auto V på Steam». Besøkt 16.03.2015.
10. ↑  Awais Imran (8. september 2013): Grand Theft Auto V is the most expensive video game production in history, beats most big-budget Hollywood films Arkivert 12. september 2013 hos Wayback Machine. *vr-zone.com*
11. ↑  Jesse David Fox (19. september 2013): Grand Theft Auto V Made All of the Money in Its First Day. *New York Magazine*.

Eksterne lenker
---------------

* (en) *Grand Theft Auto V* på Steam Rediger på Wikidata

* (en) *Grand Theft Auto V* hos MobyGames Rediger på Wikidata

* (en) *Grand Theft Auto V* hos MobyGames Rediger på Wikidata

* (en) *Grand Theft Auto V* på Metacritic Rediger på Wikidata

* (en) *Grand Theft Auto V* på OpenCritic Rediger på Wikidata

* (en) *Grand Theft Auto V* på Internet Movie Database Rediger på Wikidata

* (en) *Grand Theft Auto V* på Behind The Voice Actors Rediger på Wikidata

* (en) *Grand Theft Auto V* hos Giant Bomb Rediger på Wikidata

* (en) *Grand Theft Auto V* hos Internet Game Database Rediger på Wikidata

* (en) *Grand Theft Auto V* hos GameSpot Rediger på Wikidata

| * v
* d
* r
*Grand Theft Auto*-serien |
| --- |
| Videospill | 

|  |  |
| --- | --- |
| Hovedserie | 
* *Grand Theft Auto*
	+ *London, 1969*
* *2*
* *III*
* *Vice City*
* *San Andreas*
* *IV*
	+ *The Lost and Damned*
	+ *The Ballad of Gay Tony*
* *V*
* *Online*

 |
| Håndholdte spill | 
* *Advance*
* *Liberty City Stories*
* *Vice City Stories*
* *Chinatown Wars*

 |
| Samlinger | 
* *The Trilogy*
* *Episodes from Liberty City*

 |

 |

|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data) **·** SUDOC
 |

Portal: Videospill